open-index/open-wikipedia-markdown huggingface dataset:
רכס מדי

**רכס מדי** או **רכס מיידי** או **מצוק מדי** (באנגלית: **Madey Ridge**) הוא רכס סלעי ברכס נפטון, בהרי פנסקולה בארץ המלכה אליזבת שבאנטארקטיקה.

הרכס משתרע לכיוון צפון-מערב, החל מהר מופאט, לאורכו של הצד הצפוני של מצוק ברקוויסט.

גובהו של הרכס 990 מטרים מעל פני הים; והוא הפסגה ה-4,141 בגובהה באנטארקטיקה.

## היסטוריה
### גילוי ומיפוי ההר

רכס נפטון (בו ממוקם רכס מדי) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.

הרי פנסקולה כולם (ובהם רכס מדי) מופו על ידי הסקר הגאולוגי של ארצות הברית בשנים 1967–1968, באמצעות סקרים על הקרקע, ותצלומי אוויר על ידי צי ארצות הברית בעונת המחקר (הקיץ האנטארקטי) 1956–1966.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא בשם זה, על שמה של ג'ולס מדי (Jules Madey), מפעילת רדיו (ham radio) מהעיר קלארק, במדינת ניו ג'רזי שבארצות הברית, אשר במשך מספר עונות מחקר (קיצים אנטארקטיים) בין השנים 1957–1967 ארגנה גישור משדר-מקלט - וטלפוניה (phone patch) לחברי הסקר הגאולוגי של ארצות הברית, אשר סקרו את אנטארקטיקה באותן עונות מחקר, ובייחוד לצוותי הסקר אשר חקרו את הרי פנסקולה.

## ראו גם
* סלע גיליס

## קישורים חיצוניים
* רכס מדי באתר הסקר הגאולוגי של ארצות הברית
* רכס מדי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור רכס מדי
* מפת אזור רכס מדי
* מחשבון מרחקים - המרחק מרכס מדי לאתרים סמוכים

## הערות שוליים

מדי
יובי יציל את האלווין

**יובי יציל את האלווין** (באנגלית: **Hubie Halloween**) הוא סרט אימה קומי אמריקאי שביים הבמאי סטיבן בריל והפיק וכתב אדם סנדלר, שגם מככב בסרט.

הסרט עלה לשידור ב-7 באוקטובר 2020 בשירות הזרמת המדיה של נטפליקס.

## תקציר העלילה
כל ליל כל הקדושים, יובי דובואה מוודא במסירות שתושבי עירו, סיילם, חוגגים בבטחה ונוהגים לפי הכללים, חרף הלעג שהוא סופג מהם, מבוגרים וילדים כאחד, אבל כשפושע נמלט ושכן חדש ומסתורי מציבים את יובי בכוננות גבוהה ונוסף לכך אנשים מתחילים להיעלם באופן מסתורי, יובי נאלץ לנסות לשכנע את המשטרה ואת אנשי העיר שהמפלצות אמיתיות, ושרק הוא יכול לעצור אותם.

## צוות השחקנים

## הפקה
ביולי 2019, הוכרז כי אדם סנדלר, קווין ג'יימס, ג'ולי בואן, מאיה רודולף, ריי ליוטה, סטיב בושמי, רוב שניידר, מייקל צ'יקליס, קינן תומפסון, פייטון ליסט, צ'יינה אן מקליין, פריס ברלס, טים מידוז, קולין קווין, ג'ון סקוויב, שאקיל אוניל, קארן בראר, נואה שנאפ, מייקי דיי, מליסה ויסיניור, קים ויטלי, לאוול קרופורד, בטסי סודארו, ג'ורג' וואלאס ובלייק קלארק הצטרפו לצוות השחקנים של הסרט, שיבוים על ידי הבמאי סטיבן בריל עם תסריט מאת סנדלר וטים הרליהי, יופק על ידי חברת ההפקות "Happy Madison Productions", ויופץ על ידי נטפליקס.
### צילומים
צילומי הסרט התקיימו ביולי 2019 בעיירת סיילם, מסצ'וסטס.

## הפצה
הסרט עלה לשידור בכל הפלטפורמות של שירות הזרמת המדיה של נטפליקס ב-7 באוקטובר 2020.

בתוך חמישה ימים מצאת הסרט, הוא צבר כ-969 מיליון דקות צפייה והגיע למקום השלישי בטבלת דירוג הסדרות הנצפות ביותר בשירותי הסטרימינג בשבוע שבין ה-5 ל-11 באוקטובר 2020.

## קישורים חיצוניים
* 

#### ביקורות
* 
* 
* 

## הערות שוליים

קטגוריה:סרטי אימה מ-2020
קטגוריה:סרטי אימה אמריקאיים
קטגוריה:סרטי קומדיה אמריקאיים
קטגוריה:נטפליקס: סרטים
קטגוריה:סרטים על ליל כל הקדושים
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטי האפי מדיסון
נוריו פורטונה

**נוריו דומינגוס מתיאס פורטונה** (באנגלית: **Núrio Domingos Matias Fortuna**; נולד ב-24 במרץ 1995) הוא כדורגלן אנגולי המשחק בעמדת המגן שמאלי בדנקרקי ובנבחרת אנגולה.

## קריירת מועדונים

פורטונה נולד בלואנדה, אנגולה והחל לשחק כדורגל מגיל עשר, כאשר הוא עבר בחמש מחלקות נוער פורטוגזיות כולל האחרונה, בראגה, שבה המשיך לקבוצת המילואים, עבורה שיחק במשך שלוש שנים בליגת המשנה הפורטוגלית. פורטונה ערך את הופעת הבכורה שלו במדי הקבוצה הבוגרת של המועדון במסגרת שלוש מסגרות שונות בשבוע אחד של פברואר 2014. הוא החל ועשה זאת מול דפורטיבו אבש בגביע הפורטוגלי, המשיך מול ז'יל ויסנטה בליגת העל הפורטוגלית וסיים מול ריו אבה בגביע הליגה הפורטוגלית.

ב-14 ביוני 2016, פורטונה הושאל לא.א.ל. לימסול מהליגה הקפריסאית עד לתום העונה.

לאחר סיום ההשאלה בקפריסין, הוא חתם על חוזה לשלוש שנים בשרלרואה הבלגית. ב-4 במאי 2019, הוא כבש את שער הבכורה שלו בקריירה הבוגרת במסגרת ליגת העל הבלגית בניצחון הבית 0–2 על סנט טרוידן.

ב-25 ביוני 2020, הוא הצטרף לגנט בהעברה בסך של שישה מיליון אירו.

## קריירה בינלאומית

פורטונה רשם את ההופעה הראשונה שלו במדים הלאומיים של נבחרת אנגולה ב-6 בספטמבר 2019 בניצחון החוץ 0–1 על נבחרת גמביה במסגרת מוקדמות מונדיאל 2022.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים אנגולים
קטגוריה:מגני כדורגל אנגולים
קטגוריה:לואנדה: כדורגלנים
קטגוריה:כדורגלני ספורטינג בראגה
קטגוריה:כדורגלני א.א.ל. לימסול
קטגוריה:כדורגלני שרלרואה
קטגוריה:כדורגלני גנט
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:אנגולים שנולדו ב-1995
מארק דקלין

**מארק דקלין** (באנגלית: **Mark Deklin**; נולד ב-3 בדצמבר 1967) הוא שחקן ובמאי אמריקאי. הוא כיכב בדרמה של פוקס בפריים טיים "Lone Star", בקומדיה "GCB", בדרמה הקומית עוזרות בית נחושות, ובשנת 2017 הצטרף לדרמה הפוליטית, "השורד המיועד" כסנטור ג'ק באומן. הוא נתן את קולו כדיימוס במשחק הווידאו "God of War: Ghost of Sparta".

## ביוגרפיה
דקלין נולד בפיטסבורג, פנסילבניה. הוא סיים את לימודיו בבית הספר התיכון תומאס ג'פרסון בשנת 1986. הוא בעל תואר ראשון באנגלית והיסטוריה מאוניברסיטת המדינה של פנסילבניה, תואר שני במשחק מאוניברסיטת וושינגטון בסיאטל, וחבר באגודת מנהלי קרבות האמריקאים.

## קריירה
כשחקן תיאטרון קלאסי, דקלין עבד רבות בברודוויי ובאוף לברודוויי. בטלוויזיה הוא שיחק בתפקידים חוזרים בהם ד"ר מתיו שו בסדרת הטלוויזיה של רשת פוקס "צדק", בין השנים 2006–2007 ו"רשימת האקסים", בשנת 2008.

דקלין גילם את סטאן אדוארדס בדרמה של רשת CBS הוואי חמש אפס מ-2011 עד 2012. הוא שיחק בתור ג'ו נזריו בדרמה של משטרת "Shades of Blue" בשנת 2015.

דקלין גילם את הסוכן קמרון דייוויס בסדרת הטלוויזיה "Rizzoli & Isles" בשנת 2016. שנה לאחר מכן שיחק בתפקיד ד"ר ויליאם לנדון בסדרה Major Crimes. בין בשנים 2018–2019 שיחק בקומדיה גרייס ופרנקי.

כמו כן, היו לו תפקידים קוליים בכמה משחקי וידאו, כולל "Call of Duty 3", "Metal Gear Solid: Peace Walker", "God of War: Ghost of Sparta", ו-"Halo Wars 2". בקולנוע שיחק בין היתר בסרטים "Riverworld", "Tarzan", "The Wish", "לעולם אל תגיד מקבת", "התשובה" ו"הפעם הראשונה של מיני".

דקלין כיכב בדרמה של רשת פוקס בפריים טיים "כוכב בודד" בתפקיד טרמל תאצ'ר. באופרת הסבון שיחק בתפקיד בלייק ריילי, ובדרמה הקומית עוזרות בית נחושות בתפקיד ניקולס דירינג.

היו לו גם מספר תפקידי אורח בסדרות טלוויזיה, בין היתר בסקס והעיר הגדולה, מכושפות, פרייז'ר, CSI, עקרות בית נואשות, ניפ/טאק, שני גברים וחצי, החיים על מאדים, המנטליסט, מחסן סודי 13, "שוות בקליבלנד", "אהבה גדולה", "פשעים גדולים", קאסל, מחשבות פליליות, הרשימה השחורה והשורד המיועד.

בשנת 2023 שיחק בתפקיד חוזר בסדרת הטלוויזיה "גלאם" של נטפליקס.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת המדינה של פנסילבניה
קטגוריה:בוגרי אוניברסיטת וושינגטון
קטגוריה:אמריקאים שנולדו ב-1967
קטגוריה:פיטסבורג: אישים
ארטורס קרישיאניס קרינש

**ארטורס קרישיאניס קרינש** (בלטבית: **Arturs Krišjānis Kariņš**; נולד ב-13 בדצמבר 1964) הוא פוליטיקאי לטבי שמכהן כשר החוץ של לטביה מ-2023. כיהן ראש ממשלת לטביה בין השנים 2019–2023.

## ביוגרפיה
נולד בוילמינגטון, דלאוור, ארצות הברית, לאחר שהוריו עזבו את לטביה עקב הכיבוש הסובייטי . בצעירותו היה פעיל בקהילת הלטבים האמריקאים.

לאחר שסיים תואר בבלשנות באוניברסיטת פנסילבניה, בשנת 1997 היגר קרינש ללטביה ועסק בתעשיית המזון הקפוא. בשנת 2002 היה ממייסדי מפלגת העידן החדש , אשר בשנת 2011 מוזגה יחד עם מפלגות נוספות למפלגת האיחוד החדש .

קרינש כיהן כחבר פרלמנט, שר הכלכלה וחבר בפרלמנט האירופי. בשנת 2018 נבחר על ידי מפלגתו כמועמד לתפקיד ראש ממשלת לטביה במסגרת הבחירות הכלליות. בתום הבחירות, לאחר שמספר מועמדים לא הצליחו להקים ממשלה, הטיל הנשיא ריימונדס ויוניס בינואר 2019 את הרכבת הממשלה על קרינש, ואכן קרינש התקבל כמועמד פשרה מטעם המפלגות.

בינואר 2019 נכנס קרינש לתפקידו באופן רשמי. באפריל 2019 הוגשה הצעת אי אמון בממשלה שנפלה ברוב של 33–58.

ב-2023 התפטר מתפקידו והוחלף על ידי אוויקה סיליניה. הוא מונה לשר החוץ בממשלתה החדשה.

## קישורים חיצוניים

* 

## הערות שוליים

קטגוריה:ראשי ממשלת לטביה
קטגוריה:שרי ממשלת לטביה
קטגוריה:שרי החוץ של לטביה
קטגוריה:חברי הפרלמנט האירופי מטעם לטביה
קטגוריה:בוגרי אוניברסיטת פנסילבניה
קטגוריה:לטבים שנולדו ב-1964
ארכיפלג ויליאם סקורסבי

**ארכיפלג ויליאם סקורסבי** (באנגלית: **William Scoresby Archipelago**) הוא קבוצת איים המשתרעת צפונה מגדתו המזרחית של מפרץ ויליאם סקורסבי, באדמת מק. רוברסטון שבאנטארקטיקה.

האיים העיקריים בקבוצת האיים הם האי ברטה, האי קולינג, איי שיהאן, והאי איילה (שהוא הגדול באיי קבוצת האיים).

בארכיפלג כ-20 איים; האיים אינם מכוסים קרח.

אורכו של הארכיפלג כ-16 קילומטרים.

איי הארכיפלג משתרעים בכיוון צפון-מזרח - דרום-מערב.

## היסטוריה
### גילוי הארכיפלג

מרבית האיים בארכיפלג התגלו בפברואר 1936 על ידי אנשי סקרי דיסקברי, אשר הפליגו באוניית המחקר המלכותית ויליאם סקורסבי (*RSS William Scoresby*).

### מקור השם

שמו של הארכיפלג (ושמם של האיים בו) ניתנו להם על ידי אנשי סקרי דיסקברי.

הארכיפלג נקרא על שם אוניית המחקר, שצוותה גילה אותו.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA294&lpg=PA294&dq=%22William+Scoresby+Archipelago%22&source=bl&ots=tb1qZrvBs-&sig=ACfU3U13KW3UVuMKE9J4BTTmA1tcgeh3tQ&hl=en&sa=X&ved=2ahUKEwiJhcihsZ3sAhVQWxUIHTggDo04FBDoATADegQIAhAC#v=onepage&q=%22William%20Scoresby%20Archipelago%22&f=false Sailing Directions for Antarctica: Includes Islands South of Latitude 60°]**, P 294

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA420&lpg=PA420&dq=%22William+Scoresby+Archipelago%22&source=bl&ots=qcODywTezb&sig=ACfU3U3Bet1TR0KTn0vsB8vuExwFkBCyUQ&hl=en&sa=X&ved=2ahUKEwiJhcihsZ3sAhVQWxUIHTggDo04FBDoATAHegQICRAC#v=onepage&q=%22William%20Scoresby%20Archipelago%22&f=false Sailing Directions (planning Guide) and (enroute) for Antarctica]**, P 420

• Kennedy, Andrew. (1999), **[https://www.researchgate.net/publication/231936032_Microhabitats_occupied_by_terrestrial_arthropods_in_the_Stillwell_Hills_Kemp_Land_East_Antarctica Microhabitats occupied by terrestrial arthropods in the Stillwell Hills, Kemp Land, East Antarctica]**, Antarctic Science. 11. 27 - 37. https://doi.org/10.1017/S095410209900005X

## קישורים חיצוניים
* ארכיפלג ויליאם סקורסבי באתר הסקר הגאולוגי של ארצות הברית
* ארכיפלג ויליאם סקורסבי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ארכיפלג ויליאם סקורסבי
* מפת אזור ארכיפלג ויליאם סקורסבי
* ארכיפלג ויליאם סקורסבי באתר marineregions
* מזג אוויר נוכחי מעודכן בארכיפלג ויליאם סקורסבי
** תחזית מזג אוויר עדכנית ארוכת טווח עבור ארכיפלג ויליאם סקורסבי

## הערות שוליים

*
ויליאם סקורסבי
אן לושאן

**אָן לוּשְׁאָן** (במנדרינית: **安禄山**; 703 – 29 בינואר 757) היה מצביא בכיר של שושלת טאנג במהלך המאה ה-8 עד אשר בגד (מחשש לחייו) בשואן-דזונג, קיסר סין, הכריז עצמו קיסר סין החדש של שושלת יאן והחל את מרד אן לושאן על שמו. מרד זה מוכר כמאבק הקטלני ביותר בתולדות האנושות מבחינת אחוזי המתים מכלל האוכלוסייה; אחד מכל שישה אנשים על בכדור הארץ מתו בסופו של המרד, כשמונה שנים מתחילתו.

## ביוגרפיה
אן לושאן היה בנה של בת שבט גקטורקי, ושמו המקורי "גאן-לושאן" משמעו מלחמה בטורקית עתיקה. בצעירותו אביו נפטר ואמו נישאה בשנית, בכך לקח על עצמו את השם אן לושאן (כשם חתנה השני של אמו) במקום השם הטורקי גאן-לושאן. המקורות על אביו של אן לושאן לא ברורים ומוערך כי היה בן לעם טורקי באוזבקיסטן של היום, שהיו דאז גבולותיה המערביים של שושלת טאנג.

אן גדל באזור בייג'ינג ונאמר כי ידע שש שפות מלבד מנדרינית. בשנת 732 הפך למזכיר משטרתי ושימש תרגומן צבאי. עם הזמן עלה בדרגות והפך משומר צבאי פשוט בגבולות סין הצפוניים למצביא צבאי לוחם שדיכא מספר מרידות של עמים טורקים ומונגולים כאחד.

הוא הועבר בשנת 751 אל צ'אנג-אן (שיאן), הבירה באותה התקופה והפך מקורב אל שואן-דזונג, קיסר סין. עם הזמן החל חשש גובר בין יועציו הבכירים של הקיסר, כי השפעתו של אן תעלה על השפעתם שלהם וכי הוא יהפוך למקורבו ואיש סודו המרכזי של הקיסר.

בעוד היה אן בפעולות הגנה על מנצ'וריה נודע לו ממקורביו שיועצי הקיסר מתכננים להורגו. יאן החל בתוכניות להפיכה משל עצמו ובשנת 756 הכריז עצמו קיסר סין של שושלת יאן בעודו שולט על צפון סין, אם לדייק, בתחילת המרד שלט אן בשטחים החופפים לליאונינג, בייג'ינג, טיינג'ין, חביי, צפון ומזרח שאנשי וצפון שאנדונג. אן יצא במערכה לכיבוש כלל סין, הוא חבר אל האימפריה הטיבטית ולבסוף כבש את שיאן והכריח את בית המלוכה של טאנג לסגת. בנקודה זאת דרום סין הכריזה עצמאות ונראה כי שושלת טאנג הגיעה לסופה לולא מספר מפקדים מרכזיים בג'יאנגסו וחנאן אשר המשיכו להילחם לטובת הקיסרות של טאנג.

עם הזמן, חלה אן לושאן בכיב וכן התעוור ומצבו הנפשי כמו גם יחסו לאנשיו הידרדר. לבסוף בליל ה-29 בינואר 757 בנו של אן לושאן, אן צ'ינג-סו הסיח את תשומת ליבו של אביו כאשר מתנקש תקף אותו. אן לושאן ביקש להילחם בחזרה אך לא מצא את חרבו ומצא את מותו באותו הלילה. בנו אן צ'ינג-סו אשר תכנן את ההתנקשות ירש אותו.

## ראו גם
* מרד אן לושאן
* שואן-דזונג, קיסר סין
* האימפריה הטיבטית

## קישורים חיצוניים

* מרד אן לושאן - מלכים ומצביאים
* מרד אן לושאן - מדי יום
* 

קטגוריה:קיסרי סין
קטגוריה:שושלת טאנג
קטגוריה:ילידי 703
קטגוריה:נפטרים ב-757
Solo (שיר של ג'ני)

"**Solo**" (בעברית: "**רווקה**") הוא סינגל שהוקלט על ידי הזמרת-יוצרת הקוריאנית ג'ני. השיר יצא לאור ב-12 בנובמבר 2018, על ידי חברת התקליטים אינטרסקופ רקורדס ו-YG אנטרטיינמנט, כסינגל. השיר נכתב על ידי טדי פארק והופק על ידו לצד 24. הוא תואר כשיר דאנס והיפ הופ, שמילותיו מדברות על עצמאותה של ג'ני לאחר פרידה.

את הקליפ הנלווה לשיר ביים האן סאמין והוא הועלה לערוץ היוטיוב של בלאקפינק במקביל ליציאתו כסינגל. הקליפ צולם בבריטניה ומתאר את הפיכתה של ג'ני מאישה תמימה לאישה עצמאית וחזקה. הקליפ זכה להצלחה רבה וצבר יותר מ-950 מיליון צפיות בפלטפורמה.

## רקע וכתיבה
השיר נכתב על ידי טדי פארק והופק על ידי פארק ו-24, שעבדו עם הלהקה של ג'ני בלאקפינק, על מיטב להיטיה כדוגמת "Boombayah" משנת 2016, "Playing with Fire" משנת 2016, "As If It's Your Last" משנת 2017, "Ddu-Du Ddu-Du" משנת 2018, ו-"Kill This Love" משנת 2019.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-240 מיליון השמעות.

## הצלחה
בקוריאה הדרומית השיר הופיע במקום הראשון במצעד השירים הדיגיטליים של גאון. יתר על כן, השיר זכה להצלחה בינלאומית והצליח להגיע למקום הראשון במצעד השירים הדיגיטליים העולמיים של בילבורד. השיר הגיע למקום ה-86 במצעד סוף השנה של המדינה לשנת 2018. בשנה שלאחר מכן, דורג במקום ה-35.

"Solo" הגיע למיקומים גבוהים במצעדי פזמונים של כמה מדינות, כמו קנדה, יפן, מלזיה, ניו זילנד, סקוטלנד, סינגפור ובריטניה. השיר קיבל את תואר הפלטינה על מכירות של למעלה מ-2,500,000 עותקים במדינה, על ידי איגוד תעשיית ההקלטות הדרום קוריאני (KMCA).

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2018
קטגוריה:סינגלי בכורה מ-2018
קטגוריה:שירים בקוריאנית
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:סינגלים בהוצאת YG אנטרטיינמנט
קטגוריה:סינגלים בהוצאת אינטרסקופ רקורדס
קטגוריה:אלבומי קיי-פופ
יחסי אקוודור–צ'ילה

**יחסי אקוודור–צ'ילה** הם יחסי החוץ בין אקוודור וצ'ילה.

## היסטוריה
[250px|ימין|ממוזער|מפגש דו-צדדי בין נשיאי צ'ילה ואקוודור, [מישל בצ'לט ולנין מורנו, ב-2017.]]
צ'ילה ואקוודור קיימו יחסים קרובים לאורך ההיסטוריה שלהם, ובעבר היו חלק מהאימפריה הספרדית, כאשר צ'ילה הייתה חלק מהקפיטניה חנרל של צ'ילה שהייתה חלק ממלכות המשנה של פרו, ואילו אקוודור הייתה חלק ממלכות המשנה של גרנדה החדשה.

במהלך עצמאותה של אקוודור, הכוחות המזוינים הצ'יליאניים, השתתפו באופן פעיל בתמיכה בכוחות אקוודור נגד המלוכנים במלחמות העצמאות של אמריקה הספרדית שהתרחשו בשטח אקוודור.

לאחר ששני העמים היו חופשיים וריבוניים, שתי המדינות הפכו לבעלות ברית קרובות בגלל סכסוכי הגבול שלהן שנוצרו במהלך המאה ה-20 עם פרו. צ'ילה, כמו שאר מדינות ABC וארצות הברית, הייתה מדינה ערבה בפרוטוקול ריו דה ז'ניירו שנחתם ב-1942, וסיים את סכסוך הגבול בין פרו ואקוודור ובפרט את מלחמת פרו–אקוודור.

פארק אקוודור ממוקם בעיר הצ'יליאנית קונספסיון, והוא הפארק העירוני הגדול ביותר באזור, אשר הוקם כהכרת תודה על סיוע החירום שסיפקה ממשלת אקוודור לאזור לאחר רעידת האדמה בצ'ילה בשנת 1939, בעוד שרחוב צ'ילה במרכז ההיסטורי של קיטו שוכן בבניינים קולוניאליים שהוכרזו על ידי אונסקו כאתר מורשת עולמית בשנת 1978.

## יחסים כלכליים
יחסי הסחר בין המדינות מעוגנים בעיקר על ידי הסכם ההשלמה הכלכלית שנחתם בשנת 1994.

יצוא צ'ילה לאקוודור כולל בעיקר מרכיבים להכנת משקאות לא-אלכוהוליים, פירות (תפוחים, ענבים ואפרסקים), מוצרי נחושת ותרופות. אקוודור מייצאת לצ'ילה בעיקר נפט ושמנים, פירות (בננות, אננס ולבבות דקל), טונה ושרימפס.

ביוני 2018 הודיעו נשיאי שתי המדינות על התחייבותם להתקדם רשמית במשא ומתן להסכם סחר חופשי בין צ'ילה לאקוודור, בהתחשב בכך שבשנת 2018 צמח הסחר הבילטראלי ב-8.6% והסתכם ב-2.109 מיליארד דולר.

מאז 2008 ממשלת אקוודור ביטלה את דרישת הוויזה לצורכי תיירות עבור אזרחי כל המדינות לתקופה מקסימלית של 90 ימים. ממשלת צ'ילה, תחת החלת עקרון ההדדיות, מעניקה פטור זהה עבור אזרחי אקוודור. על מנת להקל על התנועה החופשית של אנשים בין מדינות אמריקה הדרומית למטרות תיירות, גם צ'יליאנים וגם אקוודורים פטורים משימוש בדרכונים בכניסה למדינה בהתאמה.

עד שנת 2019, קהילת המהגרים האקוודורים המתגוררים בצ'ילה מנתה כ-36,994 אנשים, המרוכזים בעיקר בסנטיאגו דה צ'ילה.

## נציגויות דיפלומטיות
* צ'ילה מחזיקה באקוודור שגרירות בקיטו ו-4 קונסוליות בקואנקה, גואיאקיל, איברה ולוחה.
* אקוודור מחזיקה בצ'ילה שגרירות בסנטיאגו דה צ'ילה ו-3 קונסוליות כבוד באנטופגסטה, אריקה, קונספסיון וולפראיסו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נקודת ספרינג

**נקודת ספרינג** (באנגלית: **Spring Point**; הגייה: **ספרינג פוינט**) היא לשון יבשה המהווה את הצד הדרומי של הכניסה למפרץ בריאלמון, באזור חוף דאנקו, בחוף המערבי של ארץ גרהאם, שבאנטארקטיקה.

## היסטוריה
### גילוי לשון היבשה

מפרצון בריאלמון (ולשון היבשה) התגלו בשנת 1898 על ידי המשלחת האנטארקטית הבלגית, בפיקודו של אדריאן דה ז'ארלש.

### מקור השם

ז'ארלש קרא ללשון היבשה על שמו של פרופסור וולטר-ויקטור ספרינג (Walthère-Victor Spring), כימאי, מאוניברסיטת לייז', שבעיר לייז' שבבלגיה.

ספרינג היה חבר באקדמיה המלכותית הבלגית (Académie Royale de Belgique) וכן בוועדת בלג'יקה (Belgica Commission).

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA146&lpg=PA146&dq=%22Spring+Point%22+Antarctica&source=bl&ots=tb1q_lowtZ&sig=ACfU3U3n0c5zpnXgeGQEiIu5jjg_uoKmWg&hl=en&sa=X&ved=2ahUKEwiJ1sGuqp7sAhUZhlwKHQvGB2I4FBDoATAIegQICRAC#v=onepage&q=%22Spring%20Point%22%20Antarctica&f=false Sailing Directions for Antarctica: Includes Islands South of Latitude 60°]**, P 146

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA336&lpg=PA336&dq=%22Spring+Point%22+Antarctica&source=bl&ots=qcODzqMara&sig=ACfU3U0ilsTbk0NWCNv9he7ANmyNzeiArg&hl=en&sa=X&ved=2ahUKEwjPhdqzqp7sAhURfMAKHfPMAFc4HhDoATAEegQIChAC#v=onepage&q=%22Spring%20Point%22%20Antarctica&f=false Sailing Directions (planning Guide) and (enroute) for Antarctica]**, P 336

## קישורים חיצוניים
* נקודת ספרינג באתר הסקר הגאולוגי של ארצות הברית
* נקודת ספרינג באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת ספרינג
* נקודת ספרינג באתר marineregions
* מזג אוויר נוכחי מעודכן בנקודת ספרינג
** תחזית מזג אוויר עדכנית ארוכת טווח עבור נקודת ספרינג
** סטטיסטיקות מזג אוויר ונתוני מזג אוויר היסטוריים עבור נקודת ספרינג

## הערות שוליים

ספרינג
מוחמד חוסיין רובלה

**מוחמד חוסיין רובלה** (בסומלית: **Maxamed Xuseen Rooble**, בערבית: **محمد حسين روبلي**; נולד באוקטובר 1963) הוא פוליטיקאי סומלי שכיהן כראש ממשלת סומליה בין השנים 2020–2022.

רובלה נולד בהוביו . הוא קיבל תואר ראשון בהנדסה אזרחית מהאוניברסיטה הלאומית הסומלית , ולאחר מכן קיבל תואר שני בהנדסת הסביבה מהמכון המלכותי לטכנולוגיה של KTH. לפני כניסתו לפוליטיקה היה רובלה חבר בארגון העבודה הבינלאומי ועבד כמהנדס איכות הסביבה.

ב-18 בספטמבר 2020 מונה לראש הממשלה על ידי הנשיא מוחמד עבדאללהי מוחמד, וב-23 בספטמבר אושר מינויו על ידי הפרלמנט.

בספטמבר 2021 האשים מוחמד חוסיין רובל את מוחמד עבדאללהי מוחמד בהפריע לחקירה שהובילה להתפטרותו של ראש ני"א.

בספטמבר 2021 הסיר נשיא סומליה מוחמד עבדאללהי מוחמד את סמכויות הביצוע "מוחמד חוסיין רובל," ראש הממשלה הפר את חוקת המעבר כך שסמכויות הביצוע שלו יוסרו (...), בפרט סמכויות ההדחה ו / או מינוי המנהיגים עד ל התקיימו בחירות ", נכתב בהודעת משרד הנשיא.

## קישורים חיצוניים

* Somalia Parliament Approves New Prime Minister  באתר voanews, 24 בספטמבר 2020 

קטגוריה:ראשי ממשלות
קטגוריה:פוליטיקאים סומלים
קטגוריה:ילידי 1963
Bounce (שיר של איגי אזליה)

"**Bounce**" (בעברית: "**לִקְפּוֹץ**") הוא סינגל שהוקלט על ידי הראפרית האוסטרלית איגי אזליה, מתוך אלבום הבכורה שלה, *[[The New Classic]]*. השיר יצא לאור ב-27 במאי 2013, על ידי חברת התקליטים וירג'ין EMI, כסינגל השני מתוך האלבום.

השיר הגיע למקום העשירי במצעד השירים הסקוטי.

## רקע וכתיבה
השיר נכתב על ידי איגי אזליה, רייבה & בלאק, ספידי ג'יי, טלאי ריילי, אולדאיו אולטונג'י ונטלי סימס והופק על ידי רייבה & בלאק. השיר יצא לאור בצרפת ב-27 במאי 2013, תוך שבגרמניה יצא לאור ב-5 ביולי באותה השנה. בבריטניה הופץ יומיים לאחר מכן, ובאיטליה וספרד למחרת.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## וידאו קליפ
את הקליפ הנלווה ל-"Bounce" ביים BRTHR. הוא צולם במומבאי, הודו במשך 10 עד 12 יום. BRTHR הגיש בעבר בקשה לביים את הקליפ של אזליה ל-"Work", אך ג'ונס ופרנסואה נבחרו במקום; ההתעניינות העזה של BRTHR לעבוד עם אזליה עודדה אותו לנסות ליצור עם אזליה קשר נוסף בנוגע לקליפ של השיר הזה.

נכון לאוקטובר 2020, מונה הצפיות של הקליפ עומד על למעלה מ-83 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירים על ריקודים
קטגוריה:סינגלים בהוצאת וירג'ין EMI רקורדס
אהבה נטולת מידה (סרט)

**אהבה נטולת מידה** (ברוסית: **Любовь без размера**) הוא שמו של סרט רוסי, קומדיה מלודרמטית בבימויה של מריה שלוגינה ובהפקת אולפני גורקי. בסרט מככבים סבטלנה חודצ'נקובה, מקסים לגשקין ואיוואן קולסניקוב. יציאתו לאקרנים מתוכננת ל-22 באוקטובר 2020.

## עלילה
מאשה שרה ורוקדת על הבמה כליווי לכוכב מוסקבאי. עם זאת, היא כבר מעל גיל שלושים והמפיק רומז שהחזה כבר לא עובר "סטנדרטים מקצועיים". היא מחליטה לתקן את המצב, אך לשם כך היא צריכה ללכת עם החבר לשעבר לרגלי אלברוס. באתר הבריאות מחכה לה מפגש בלתי צפוי ואפשרויות חיים חדשות לחלוטין.

## שחקנים ודמויות
* סבטלנה חודצ'נקובה - *מאשה*
* מקסים לגשקין - *סרגיי*
* איוואן קולסניקוב - *איליה*
* סופיה לבדבה - *ליסה*
* יאנג גה - *כוכב*
* דמיטרי אסטרחן - *מנהל מרפאה*
* יוליה אוג - *מנהלת [[בית הבראה]]*
* אירינה דמידקינה

## קישורים חיצוניים

* "אהבה נטולת מידה" באתר kinopoisk.ru
קטגוריה:סרטים ברוסית
קטגוריה:סרטי קומדיה רוסיים
מבוואנה סמאטה

**מבוואנה עלי סמאטה** (בסוואהילי: **Mbwana Ally Samatta**; נולד ב-23 בדצמבר 1992) הוא כדורגלן טנזני המשחק בעמדת החלוץ בלה האבר ובנבחרת טנזניה.

## קריירת מועדונים
סמאטה התחיל את הקריירה שלו באפריקן ליונס, ממנה עבר לסימבה ובגיל 19 הצטרף למזמבה מליגת העל של הרפובליקה הדמוקרטית של קונגו. בשנת , סמאטה כבש שבעה שערים במסגרת ליגת האלופות האפריקאית, בה זכה מזמבה. בשנה זו, אף נבחר לכדורגלן המקומי של השנה באפריקה, ובכך הפך לכדורגלן המזרח-אפריקאי הראשון שזוכה בתואר.

בינואר , חתם לארבע וחצי שנים בגנק. בשנת , נבחר לצעיר הטנזני הצעיר המשפיע ביותר. ב-23 באוגוסט 2018, סמאטה כבש שלושער בניצחון 2–5 נגד ברונדבי. בעונת , סמאטה כבש 20 שערים והיה מלך שערי הקבוצה בעונה זו, שבסיומה זכתה באליפות בלגיה.

ב-20 בינואר 2020, סמאטה חתם לארבע וחצי שנים באסטון וילה תמורת כ-8.5 מיליון פאונד, ובכך הפך לטנזני הראשונה שמשחק בפרמייר ליג. ב-28 בינואר, סמאטה ערך את הופעת הבכורה שלו במועדון בניצחון 1–2 במשחק השני של גמר גביע הליגה האנגלית נגד לסטר סיטי. 4 ימים לאחר מכן, כבש בהופעת הבכורה שלו בפרמייר ליג בהפסד 1–2 נגד בורנמות'.

ב-25 בספטמבר 2020, סמאטה חתם בפנרבחצ'ה מליגת העל הטורקית.

ב-17 ביולי 2023 חתם בפאוק סלוניקי היוונית.

ב-5 באוגוסט 2025 חתם בלה האבר הצרפתית והפך לטנזני הראשון בליג 1.

## קריירה בינלאומית
ב-9 בפברואר 2011, סמאטה ערך את הופעת הבכורה שלו בנבחרת טנזניה בניצחון 0–1 נגד . ב-26 במרץ 2011, סמאטה כבש את שער הבכורה שלו בנבחרת בניצחון 1–3 נגד .

סמאטה השתתף עם הנבחרת בגביע אפריקה לאומות 2019, ובנוסף אף משמש כקפטן.

נכלל בסגל נבחרת טנזניה לטורניר גביע אפריקה לאומות 2023.

## תארים
; מזמבה
*ליגת העל של הרפובליקה הדמוקרטית של קונגו: , , , 
*הסופר קאפ של הרפובליקה הדמוקרטית של קונגו: , 
*ליגת האלופות האפריקאית: 

; גנק
*ליגת העל הבלגית: 
*הסופר קאפ הבלגי: 

; פאוק סלוניקי 
*ליגת העל היוונית: 

; אישיים
*הכדורגלן האפריקאי של השנה (כדורגלנים מקומיים): 
*נבחרת השנה באפריקה: 
*מלך שערי ליגת האלופות האפריקאית: 
*נעל הובנה: 

## קישורים חיצוניים

## הערות שוליים

קטגוריה:כדורגלנים טנזנים
קטגוריה:חלוצי כדורגל טנזנים
קטגוריה:כדורגלני מזמבה
קטגוריה:כדורגלני ראסינג גנק
קטגוריה:כדורגלני אסטון וילה
קטגוריה:כדורגלני פנרבחצ'ה
קטגוריה:כדורגלני רויאל אנטוורפן
קטגוריה:כדורגלני פאוק סלוניקי
קטגוריה:כדורגלני לה האבר
קטגוריה:כדורגלני נבחרת טנזניה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים ברפובליקה הדמוקרטית של קונגו
קטגוריה:ספורטאים זרים בבלגיה
קטגוריה:ספורטאים זרים באנגליה
קטגוריה:ספורטאים זרים בטורקיה
קטגוריה:ספורטאים זרים ביוון
קטגוריה:ספורטאים זרים בצרפת
קטגוריה:טנזנים שנולדו ב-1992
Heavy Crown

"**Heavy Crown**" (בעברית: "**כתר כבד**") הוא שיר שהוקלט על ידי הזמרת-יוצרת האוסטרלית איגי אזליה, ביחד עם הזמרת-יוצרת הבריטית אלי גולדינג מתוך אלבומה של אזליה, *[[Reclassified]]*. השיר יצא לאור ב-21 בנובמבר 2014, ביחד עם שאר שירי האלבום, על ידי חברות התקליטים וירג'ין EMI ודאף ג'אם.

השיר הגיע למקום התשיעי במצעד שירי ה-R&B\היפ הופ מתחת להוט 100.

## רקע וכתיבה
השיר נכתב על ידי איגי אזליה, אלי גולדינג, האיש הנעלם, ג'ון טרנר וסולט וויט'ס והופק על ידי האיש הנעלם וסולט וויט'ס גם כן. במהלך צאת סרט הפעולה וריגול קומי אמריקאי-בריטי "קינגסמן: השירות החשאי", נעשה שימוש בשיר, תוך שהשימוש בו נעשה בהצצות ובטריילרים שהופצו באותה העת.

בסמוך לצאתו, עלה השיר לרשת הזרמת המדיה ספוטיפיי. כמו כן, צבר שם השיר למעלה מ-23 מיליון השמעות.

## הצלחה מסחרית
למרות שלא יצא כסינגל, זכה השיר להצלחה רבה במצעדים ברחבי העולם. במצעד 100 השירים הדיגיטליים של צ'כיה הגיע למקום ה-77. במצעד 100 השירים הדיגיטליים של סלובקיה הגיע למקום ה-73, תוך שמצעד מצעד שירי ה-R&B\היפ הופ מתחת להוט 100 הצליח להגיע למקום התשיעי.

בנוסף לכך, הצליח השיר להגיע למקום ה-37 במצעד שירי ה-R&B\היפ הופ הדיגיטליים של מגזין הבילבורד.

## מיקומי שיא

## קישורים חיצוניים

## הערות שוליים

קטגוריה:שירי איגי אזליה
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירים שנכתבו על ידי אלי גולדינג
קטגוריה:שירי מוזיקה אלקטרונית
צ'ארלס רייס

**צ'ארלס מואן רייס** (באנגלית: **Charles Moen Rice**; נולד ב-25 באוגוסט 1952) הוא וירולוג אמריקאי, שעל עבודתו החלוצית ותרומתו לגילוי הווירוס הפטיטיס C קיבל פרס נובל לפיזיולוגיה או לרפואה לשנת 2020. רייס הוא פרופסור לווירולוגיה באוניברסיטת רוקפלר שבניו יורק.

## ביוגרפיה

רייס נולד בשנת 1952 בסקרמנטו שבקליפורניה. אביו היה חוקר תביעות ביטוח ואמו עקרת בית, ורייס הוא בנם היחיד. סיים תואר ראשון (BSc) בזואולוגיה באוניברסיטת קליפורניה בדייוויס בשנת 1974. בשנת 1981 סיים את הדוקטורט (PhD) שלו בביוכימיה במכון הטכנולוגי של קליפורניה (קלטק), שם חקר נגיפי RNA. הוא המשיך במכון הטכנולוגי ל-4 שנים נוספות של פוסט-דוקטורט.

בקלטק היה מעורב בחקר הגנום של וירוס הסינדביס, הנפוץ בין היתר בדרום אפריקה ובמזרחה, והיה מהראשונים לרצף חלבונים מבניים של הווירוס ולקבוע את מנגנוני השכפול והשעתוק שלו. במהלך הפוסט-דוקטורט שלו החל לחקור את אחד הזנים של וירוס הקדחת הצהובה, וממצאיו, שפורסמו בכתב העת המדעי Science בשנת 1985, סייעו באפיון של משפחת הווירוסים פלאוויווירידה (משפחה הכוללת בין היתר את הקדחת הצהובה, קדחת דנגי וקדחת מערב הנילוס) כמשפחה נפרדת של וירוסים בעץ החיים. חשוב מכך, הזן בו השתמש רייס למחקריו היה הזן בו נעשה שימוש ביצירת החיסון לקדחת הצהובה.

רייס משמש כפרופסור באוניברסיטת רוקפלר משנת 2001. בנוסף הוא מכהן כפרופסור עמית (adjunct professor) בבית הספר לרפואה של אוניברסיטת וושינגטון בסנט לואיס ובאוניברסיטת קורנל. כיהן בוועדות של מנהל המזון והתרופות האמריקאי, של המכונים הלאומיים לבריאות ושל ארגון הבריאות העולמי.

רייס היה העורך של כתב העת Journal of Experimental Medicine בין השנים 2003–2007, של כתב העת Journal of Virolog בין 2003–2008 ושל PLoS Pathogens (אחד מכתבי העת של PLoS) משנת 2005 ועד היום. הוא מופיע כמחבר בלמעלה מ-400 פרסומים מדעיים.

בשנת 2005 מונה כחבר באקדמיה הלאומית למדעים של ארצות הברית וכחבר באקדמיה האמריקאית למיקרוביולוגיה (AAM). בשנת 2015 זכה בפרס רוברט קוך ובשנת 2016 זכה בפרס לסקר.

### חקר נגיף ההפטיטיס C

רייס ועמיתים חקרו את וירוס ההפטיטיס C (HCV), ויצרו מערכת המאפשרת את השכפול של הגנום של הווירוס בתרבית תאים הומניים במעבדה. הם בודדו זן אלים של וירוס ה-HCV מחולה יפני, והצליחו לשכפל אותו בתרבית של תאי סרטן כבד שמקורם באדם, שגודלו במעבדה. דבר זה אפשר לחוקרים ברחבי העולם לבצע מחקרים שקודם לכן התאפשרו רק בפרימטים שאינם אדם, ולפצח את מחזור החיים הכולל של הווירוס. בטכניקה זו נעשה שימוש גם על ידי חברות תרופות הפועלות לפתח תרופות להפטיטיס C; כך פותחו בשנים האחרונות מספר תרופות המעכבות את השכפול של הווירוס בתאים ובבני אדם, כאשר שילוב שלהן יכול להביא ברוב המקרים להכחדת הנגיף. על עבודתו זו זכה בשנת 2020 בפרס נובל לפיזיולוגיה או לרפואה, יחד עם מייקל האוטון והארווי אלטר.

מלבד זאת, מחקריו של רייס הפיקו ממצאים חשובים נוספים באשר לווירוס ה-HCV; אחד מהם הוא זיהוי החלבון קלאודין-1 המצוי בצמתים בין תאיים צפופים (tight junction) בין תאי האפיתל של הכבד, החיוני עבור כניסת הווירוס לכבד. בהמשך, בשנת 2009, גילתה קבוצת המחקר של רייס חלבון הומני נוסף בשם אוקלודין, החיוני אף הוא לכניסת הווירוס לתאי הכבד.

## קישורים חיצוניים

* 

* 
* 

## הערות שוליים

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל לשנת 2020
קטגוריה:זוכי פרס נובל אמריקאים
קטגוריה:וירולוגים אמריקאים
קטגוריה:סגל אוניברסיטת רוקפלר
קטגוריה:זוכי פרס לסקר-דבייקי למחקר קליני רפואי
קטגוריה:אמריקאים שנולדו ב-1952
ליגת העל הקנדית

**ליגת העל הקנדית** (באנגלית: **Canadian Premier League** או בקיצור **CPL** ; בצרפתית: **Première ligue canadienne**) היא ליגת הכדורגל הבכירה של קנדה, ותחרות הכדורגל הבכירה ביותר במדינה. הליגה הוקמה בשנת 2019 ומורכבת מ-8 קבוצות.

כל קבוצות ליגת ה-CPL משחקות גם בטורניר הנוק-אאוט אליפות קנדה, בו הן מתחרות מול מועדונים קנדיים מליגות אחרות, והוא מהווה בעצם את תחרות הגביע הרשמית של המדינה.

## היסטוריה
תחרויות כדורגל בקנדה התחילו עוד בסוף המאה ה-19, אך בענף התחרו רק בגביעים וטורנירים מקומיים, מחוזיים או כאלו המחולקים לחוף המערבי וחוף המזרחי מפאת גודל המדינה. השחקנים המקומיים הבכירים בחרו לשחק בקבוצות אירופאיות, שם הכדורגל התפתח באופן מהיר ומקצועני יותר.

ב-1926 הוקמה ליגת הכדורגל הלאומית , ליגה חצי מקצוענית שכללה בעיקר קבוצות מאונטריו וקוויבק, והתקיימה עד 1997.

ב-1968 הוקמה ליגת הכדורגל הצפון אמריקאית (NASL), שכללה שתיים עד חמש קבוצות קנדיות בעונות שונות, אך עקב חוסר עניין נסגרה ב-1985. בעקבות הסגירה, והשתתפות קנדה במונדיאל 1986, נפתחה ב-1987 ליגת הכדורגל הקנדית (CSL), שכללה קבוצות משמונה ערים שונות בקנדה, רובן קבוצות קיימות מהליגות המקומיות. רוב שחקני נבחרת קנדה השתתפו בליגה זו.

ליגת ה-CSL נאלצה להיסגר בשנת 1992, לאחר שחלק מקבוצותיה עברו לליגת הכדורגל הלאומית או לליגה חדשה בארצות הברית. מתקופה זו והלאה התבססה הנבחרת המקומית על שחקנים המשחקים בליגות בכירות באירופה וב-MLS האמריקאית, אליה הצטרפה בהמשך קבוצת מועדון כדורגל טורונטו, שהיה למועדון הקנדי הראשון שנכנס לליגה האמריקאית הבכירה בכדורגל ב-2007.

התאחדות הכדורגל של אונטריו הקימה ב-1998 ליגת המשך לליגת הכדורגל הלאומית, שנקראת היום ליגת הכדורגל הקנדית (CSL). הליגה ביקשה להתפתח לליגה כלל ארצית, אך זה לא קרה וכיום ליגה זו איננה מוכרת תחת פיפ"א העולמית ונחשבת לליגה חצי מקצוענית. ב-2008 הוקם מפעל האליפות הקנדית שהיא למעשה טורניר גביע ארצי לכדורגל בקנדה וכולל נציגות מכלל הליגות המקומיות הנמוכות.

ליגת העל הקנדית הוקמה לפי החלטת התאחדות הכדורגל הקנדית מ-6 במאי 2017. משחקי הליגה היו עתידים להתחיל בשנת 2018, אך לבסוף החלו שנה לאחר מכן. מטרת הליגה הייתה לשפר את הענף במדינה, ולהפוך אותו למקצועני ומוסדר. חלק מחוקי הליגה כולל קביעת הגבלה של מינימום שחקנים קנדיים שחייבים לשחק בכל קבוצה בסגל הרחב וגם בהרכבים בכל רגע נתון, דרישות נוספות לשחקנים בני פחות מ-21 וחובה על בחירת שחקנים בדראפט האוניברסיטאות.

בעונתה הראשונה של הCPL התחרו 7 קבוצות בלבד, כאשר היא הורחבה ל-8 קבוצות כשאתלטיקו אוטווה הצטרפה לליגה בעונה השנייה של 2020.

## פורמט הליגה
משחקי העונה משוחקים בחודשים מאפריל ועד אוקטובר, כאשר כל קבוצה משחקת 28 משחקים בעונה הסדירה, ולאחר מכן פלייאוף גמר ה-CPL הקובע את זהות האלופה בפלייאוף שכולל חצי גמר בין ארבע הקבוצות במקומות הראשונים ולאחר מכן משחק גמר בין העולות מחצי הגמר בתחילה כלל גם שלב הגמר 2 משחקים בבית ובחוץ, אך לאחר עונה זה שונה ושלב הגמר הוא למעשה משחק גמר יחיד. אלופת הליגה מעפילה לשלב הבתים של ליגת האלופות של CONCACAF, שם היא מתחרה על הגביע הבינלאומי עם קבוצות ממרכז אמריקה והאיים הקריביים.

## קבוצות הליגה

## אלופות הליגה

## תארים לפי מועדון

## קישורים חיצוניים

* 

* נתונים מאתר rsssf
* נתונים מאתר globalsport
* נתונים מאתר transfermarkt (אפרטורה)

קנדה
קטגוריה:תחרויות כדורגל בקנדה
קטגוריה:קנדה: כדורגל
ללה קאראיאני

**הלני "ללה" קאראיאני** (ביוונית: **Λέλα Καραγιάννη**; 1898 – 1944) הייתה לוחמת ומנהיגת התנגדות יווניה במהלך מלחמת העולם השנייה. אשתו של רוקח ממחוז אטיקה ואם לשבעה ילדים, קרגיאני פעלה לתאום תאי התנגדות יוונים ופעילותם כנגד כוחות הציר הכובשים. היא נתפסה ועונתה על ידי הגרמנים בשנת 1944, נשלחה למחנה הריכוז חיידרי, שם המשיכה לארגן את ההתנגדות נגד הגרמנים. היא הוצאה להורג על ידי כיתת יורים ב־8 בספטמבר 1944.

## ביוגרפיה
ללה קאראיאני נולדה בלימני באי היווני אוויה. לפני מלחמת העולם השנייה הייתה קאראיאני עקרת בית שהתגוררה באתונה. בעלה היה רוקח, ולזוג נולדו שבעה ילדים. כאשר מדינות הציר פלשו וכבשו את יוון בשנת 1941, בני המשפחה קאראיאני סיפקו תרופות לחיילים בריטים הנסוגים, ומאוחר יותר סייעו לכמה חיילים שנתקעו באי להימלט מהמדינה. ככל שהכיבוש נמשך, המשפחה החלה להיות יותר פעילה בתנועת ההתנגדות המתפתחת נגד הכובשים האיטלקים באתונה. בסופו של דבר זה הביא לכך שללה, בעלה ובניה הגדולים הצטרפו לליגה הרפובליקנית היוונית הלאומית, הידועה בכינויו ראשי התיבות היווניים EDES. ללה הקימה תא משלה בתוך התנועה, בשם הקוד "בובולינה" בהתייחס ללסקרינה בובולינה, אישה יווניה שנלחמה ב במהלך מלחמת העצמאות היוונית.

קאראיאני וחבריה הפרטיזנים פעלו מבית המרקחת של בעלה באתונה וממנזר במגארה. החוליה העבירה מידע לתאים אחרים, הבריחה אנשים ויהודים מבוקשים לאזורים הנשלטים על ידי כוחות פרטיזנים יוונים, וזייפה מסמכים ותיאמה עם המודיעין הצבאי הבריטי לשיבוש הכיבוש בידי כוחות מדינות הציר.

ביולי 1944 נעצרה קאראיאני באתונה על ידי כוחות הכיבוש הגרמניים. היא נלקחה למטה האס אס ברחוב מרלין, המכונה על ידי אסירים יוונים "בית הגיהנום". שם עונתה מספר ימים לפני שנשלחה למחנה הריכוז חיידרי בפאתי אתונה. תוך כדי המשיכה ללה המשיכה במשימותיה ותיאמה את התנגדות נגד הגרמנים. עם זאת, היא ולוחמים נוספים בנאצים, נתפסו והוצאו להורג על ידי כיתת יורים בבוקר 8 בספטמבר 1944, רק 34 יום לפני שחרור אתונה על ידי כוחות בעלות הברית.

## מורשת
ממוזער|הבית של קאראיאני
שמאל|ממוזער|לוח שיש, בית משפחת קאראיאני
לאחר המלחמה זכו ללה קאראיאני ומשפחתה בעיטורי כבוד (בעלה, בנותיה ובניה ששרדו את המלחמה) על מאמציהם במהלך המלחמה. דיוקן של קאראיאני הוזמן על ידי האגודה ללימודי נשים היוונית בשנת 1963. בשנת 2011 הוכרה כחסידת אומות העולם.

## קישורים חיצוניים

## הערות שוליים

קטגוריה:יוונים חסידי אומות העולם
קטגוריה:מתנגדות לנאצים שהוצאו להורג
קטגוריה:חסידי אומות העולם שנרצחו
קטגוריה:יוונים במלחמת העולם השנייה
קטגוריה:ילידות 1898
קטגוריה:נפטרות ב-1944
לואיס הרננדס רודריגס

**לואיס הרננדס רודריגס** (בספרדית: **Luis Hernández Rodríguez**; נולד ב-14 באפריל 1989) הוא כדורגלן עבר ספרדי, ששיחק בעמדת הבלם.

## קריירה
הרננדס התחיל את הקריירה שלו בקבוצת הכדורגל של ריאל מדריד, ואף שיחק בקבוצות המילואים שלה. באוגוסט , היה מועמד להצטרף לגנט מליגת העל הבלגית, אך המעבר לא יצא לפועל.

בינואר , חתם לשנה וחצי בספורטינג חיחון ב'. ב-2 בספטמבר 2012, ערך את הופעת הבכורה שלו בקבוצה הראשונה בתיקו 0–0 נגד ראסינג סנטנדר במסגרת הליגה הספרדית השנייה. ב-24 בנובמבר 2013, כבש את שער הבכורה שלו בקבוצה בניצחון 1–3 נגד לוגו.

ב-23 באוגוסט 2015, הרננדס ערך את הופעת הבכורה שלו בלה ליגה בתיקו 0–0 נגד ריאל מדריד.

ב-21 ביוני 2016, הרננדס חתם לארבע שנים בלסטר סיטי, אלופת הפרמייר ליג. ב-7 באוגוסט, ערך את הופעת הבכורה שלו בקבוצה בהפסד 1–2 למנצ'סטר יונייטד במסגרת מגן הקהילה. ב-14 בספטמבר, ערך את הופעת הבכורה שלו במסגרת ליגת האלופות, בניצחון 3–0 נגד קלאב ברוז'.

ב-24 בינואר 2017, חתם לשלוש וחצי עונות במאלגה. 3 ימים לאחר מכן, הרננדס ערך את הופעת הבכורה שלו בקבוצה בתיקו 1–1 נגד אוסאסונה.

ב-5 באוקטובר 2020, הרננדס חתם במכבי תל אביב מליגת העל. את שער הבכורה כבש ב-7 בדצמבר בהפסד קבוצתו 2–3 למ.ס. אשדוד. ב-2 ביוני 2021 כבש שער ניצחון בהארכה בגמר גביע המדינה נגד הפועל תל אביב.

ב-31 בינואר 2022 הרננדס חתם בקדיס בלה ליגה.

## תארים
;מכבי תל אביב
* גביע המדינה: 2020/2021
* גביע הטוטו: 2020/2021
* אלוף האלופים: 2020/2021

## קישורים חיצוניים

## הערות שוליים

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:מדריד: כדורגלנים
קטגוריה:כדורגלני ריאל מדריד קסטיליה
קטגוריה:כדורגלני ספורטינג חיחון
קטגוריה:כדורגלני לסטר סיטי
קטגוריה:כדורגלני מאלגה
קטגוריה:כדורגלני מכבי תל אביב
קטגוריה:כדורגלני קדיס
קטגוריה:כדורגלנים זרים בישראל
קטגוריה:ספורטאים ספרדים באנגליה
קטגוריה:ספורטאים ספרדים בישראל
קטגוריה:ספרדים שנולדו ב-1989
סולה סובויל

**סולה סובויל** (באנגלית: **Sola Sobowale**; נולדה ב-26 בדצמבר 1963) היא שחקנית, כותבת, במאית, ומפיקה ניגרית. היא פרצה לתחום הטלוויזיה והקולנוע עם סדרת הדרמה *Super Story: Oh Father, Oh Daughter*. ב-2019 היא זכתה בפרס עבור השחקנית הטובה ביותר בפרסי האקדמיה האפריקאית לקולנוע על כיכובה בסרט מלך הבנים.

## ביוגרפיה
סובויל גדלה במדינת אונדו בניגריה, ובתיכון ייצגה את המדינה באתלטיקה. למרות פרסומה, היא עושה בעצמה קניות ומייצרת את הבגדים שלה לעצמה. סובויל נשואה ויש להם ארבעה ילדים.

## קריירה
סובויל התחילה כשחקנית תיאטרון ועברה לעבוד בקולנוע כשחקנית, כותבת, במאית, ומפיקה. בתחילה היו לה תפקידים בסדרות הטלוויזיה *The Village Headmaster*, *Mirror in the Sun*, ובסרט היורובה *Asewo To Re Mecca*. היא פרצה לתחום עם סדרת הדרמה *Super Story: Oh Father, Oh Daughter* בשנת 2001. היא התחילה לשחק באמצעות תפקידים בסרטים בהפקת הקבוצה של אדיבאיו סאלאמי. במשך השנים היא כתבה, ביימה, והפיקה כמה סרטים ניגריים. בשנת 2004, היא הופיעה בסרט הדרמה הניגרי *Dangerous Twins* שהופק על ידי תאד אוגידאן ונכתב ובוים על ידי ניג'י אכאני. בשנת 2010, היא כתבה, הפיקה, וביימה את הסרט הניגרי *Ohun Oko Somida*, בכיכובו של אגיבאיו סאלאמי. היא עבדה תחת הפקתו ובימויו של תאד אוגידאן שוב בשנת 2011, בסרט *Family on Fire*. לאחר הפסקה שלקחה כדי לטפל בילדיה, סובוויל חזרה לקולנוע בשנת 2016 עם סרט הקומדיה "מסיבת החתונה". סובויל נהייתה דמות חשובה בקולנוע הניגרי, ובשנת 2016 זכתה להוקרה מיוחדת במהלך פרסי מיטב נוליווד. בשנת 2017 היא המשיכה להופיע בקומדיות ושיחקה בסרטים *Christmas Is Coming* ו"מסיבת החתונה: היעד – דובאי", וגם שיחקה בסרט *Wives on Strike: The Revolution* בשנת 2018 שיחקה בסרט הניגרי מלך הבנים. בגין כיכובה בסרט היא זכתה בפרס עבור השחקנית הטובה ביותר בפרסי האקדמיה האפריקאית לקולנוע. למרות ההייפ סביב הסרט, הוא, וכמו כן סובויל, לא זכו בפרסי הקהל לקולנוע "אפריקה מג'יק", מה שהוביל לתלונות ממעריצי הסרט. לאחר מכן, בשנת 2019, סובוויל שיחקה בסרט *Gold Statue*' תחת בימויו והפקתו של תאד אוגידאן, ולצד השחקן ריצ'רד מוף-דמיג'ו, איתו שיחקה 21 שנים לפני בסרט *Diamond Ring*.

סובוויל בוחרת להגביל את עצמה במגוון הסרטים שיכולה לשחק בהם בכך שלא מוכנה לשחק תפקיד שכולל חיבוקים, נשיקות, או עירום.

עקב פרסומה, סובוויל נבחרה להיות שליחת מותג של חברת המזרנים, שבהם היא משתמשת מאז צעירותה.

## פילמוגרפיה
### משחק
* Super Story: Oh Father, Oh Daughter (2001)
* Outkast (2001)
* Ayomida (2003)
* Ayomida 2 (2003)
* Dangerous Twins (2004)
* Disoriented Generation (2009)
* Ohun Oko Somida (2010)
* Family on Fire (2011)
* מסיבת החתונה (2016)
* Christmas Is Coming (2017)
* מסיבת החתונה: היעד – דובאי (2017)
* Wives on Strike: The Revolution (2017)
* מלך הבנים (2018)
* Gold Statue (2019)
* In Case of Incasity (2020)

### הפקה
* Ayomida (2003)
* Ayomida 2 (2003)
* Ohun Oko Somida (2010)

## פרסים
* 2019 – זכייה בפרסי האקדמיה האפריקאית לקולנוע בקטגוריית השחקנית הטובה ביותר.

## קישורים חיצוניים

## הערות שוליים

קטגוריה:מפיקות קולנוע ניגריות
קטגוריה:במאיות קולנוע ניגריות
קטגוריה:שחקניות קולנוע וטלוויזיה ניגריות
קטגוריה:ילידות 1963
הפיצוץ בשוק צ'רקיזובו (2006)

**הפיצוץ ב[[שוק צ'רקיזובו]] במוסקבה בשנת 2006** התרחש ב-21 באוגוסט 2006, כאשר פצצה מתוצרת עצמית בהספק של יותר מקילו TNT התפוצצה בשוק צ'רקיזובו במוסקבה, שפקדו אותה רוכלים זרים. בשנת 2008 נשפטו שמונה מחברי הארגון הגזעני "המושיע" (*Спас*) בגין תפקידיהם בהתקפה.

סוחרים רבים בשוק הם מאסיה והקווקז. החל מ-3 באוקטובר 2006 אושרו 13 הרוגים: שישה אזרחי טג'יקיסטן, שלושה אזרחי אוזבקיסטן, שני אזרחי רוסיה, אישה מבלארוס וגבר שהיה אזרח סיני. שמונה בני אדם מתו במקום, שניים בבית החולים באותו יום בהפצצה ושלושה במועד מאוחר יותר. האדם האחרון שמת מההפצצה היה אדם שהיה אזרח טג'יקיסטן, שמת מפציו ב-28 בספטמבר 2006 בבית חולים.

שני חשודים רוסים אתניים נעצרו, והתובע הכללי של מוסקבה, יורי סיומין, האשים אותם ברצח בעל רקע גזעני. הפרקליטות האשימה רשמית שלושה סטודנטים, אולג קוסטירוב, איליה טיכומירוב (שניהם בני 20) ואת ולרי ז'וקובצב (בן 18) באשמת רצח על רקע גזעני ב-22 באוגוסט. חקירת המשטרה הסתיימה ב-7 באוגוסט 2007.

על פי נתוני החקירה היו קוסטירוב, טיכומירוב וז'וקובצב חברים במועדון הלאומני "המושיע" . נגד מנהיג המועדון, ניקולאי קורוליוב (קצין פ.ס.ב. לשעבר), ושני חברי מועדון נוספים, סרגיי קלימוק וסטודנט באקדמיה לשוטרים ניקיטה סניוקוב, הוגש כתב אישום משותף עם קוסטירוב, טיכומירוב וז'וקובצב באשמת רצח, טרור, ארגון כנופיית פשע, ייצור ואחסון לא חוקיים של חומרי נפץ. סניוקוב הואשם גם ברצח סטודנט ארמני ברכבת התחתית. לכאורה, הקושרים ביצעו פיצוצים רבים בעבר, ללא קורבנות, ופוצצו חנויות בבעלות אזרית, הוסטל לפליטים ארמניים ומשרד של מגדת עתידות ילידת גרוזיה.

ב-15 במאי 2008, לאחר שניתן פסק דין אשם במשפט המושבעים, קיבלו קורוליוב, קלימוק, טיכומירוב וקוסטירוב עונש מאסר עולם. ז'וקובצב קיבל 20 שנות מאסר, סניוקוב, 13 שנים ושני הסטודנטים שהעבירו את הפצצה לשוק בפועל, דמיטרי פדוזיינקוב וניקולאי קצ'אלוב רק שנתיים (בית המשפט החליט שהם לא חלק מ"מפעל הפשע"). מאוחר יותר באותו חודש הוגש ערעור לבית המשפט העליון על ידי המורשעים. פדוזיינקוב וקצ'אלוב שוחררו מהכלא ב-20 במרץ 2009 לאחר שריצו את עונשם. ערעורים של אסירים אחרים עדיין התנהלו נכון לאותה תקופה.

באוגוסט 2010 פורסם כי קורוליוב וקוסטירוב חשודים גם ברצח אזרח סיני בדקירה במוסקבה ב-19 במאי 2006.

## הערות שוליים

קטגוריה:פשעי שנאה
קטגוריה:גזענות
קטגוריה:2006 ברוסיה
שוק צ'רקיזובו
קטגוריה:פעולות טרור ב-2006
שוק צ'רקיזובו
אליזבת בוכסל

**אליזבת בוכסל** (בגרמנית: **Elisabeth Büchsel**; 29 בינואר 1867 – 3 ביולי 1957) הייתה ציירת גרמנייה הידועה בדיוקנאותיה בציור ובנופים בסגנון אימפרסיוניסטי.

## ביוגרפיה
בוכסל נולדה ב־29 בינואר 1867 בשטרלזונד, גרמניה. היא למדה בברלין, פריז ומינכן. בין מוריה היו לוסיאן סיימון וכריסטיאן לנדנברגר. היא בילתה את הקיץ באי הידנזה וציירה נופים באזור צפון גרמניה והים הבלטי. היא בילתה באי ריגן. היא הייתה חברה בפדרציית האומניות של הידנזה 

בין חברותיה היו קלרה ארנהיים, אליזבת אנדרה, קית'ה לוונטל וג'ולי וולפטורן אשר פקדו, והציגו את עבודותיהן באסם הכחול. מבנה האסם מתוארך ל ובמקור שימש כאסם, מאפייה ואזור מחיה לטוחן והאופה שגרו במקום. האסם הכחול תוכנן במקור בסגנון של בית עשן (Rauchhaus), מבנה נטול ארובה, שהעשן שבתוכו מתפזר בעיקר דרך דלת הכניסה הרחבה, הגבלון (הנקודה בה הקיר נפגש עם הגג המשופע) ודרך סדקים וחורים זעירים בתקרה. המקום זכה לפרסום בזכות פעילותה של האמנית הגרמנית הני להמן שהפכה אותו למרכז אומנות ותערוכות בשנות ה-20 וה-30 של המאה ה-20, ומאז המקום מוכר כאכסניה לתצוגות אומנות, ספריה, סדנאות ומפגשי אומנות.

להמן קנתה את המבנה בסביבות 1920 וצבעה אותו בכחול, מה שנתן לו את שמו. האסם הכחול התחיל להיות מוכר בציבור הודות לתערוכות אומנות של "פדרציית האומניות של הידנזה" (Hiddenseer Künstlerinnenbundes).

בוכסל נפטרה ב־3 ביולי 1957, בשטרלזונד.

## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:גרמניות שנולדו ב-1867
קטגוריה:גרמנים שנולדו ב-1867
קטגוריה:גרמניות שנפטרו ב-1930
קטגוריה:גרמנים שנפטרו ב-1930
הישאם משישי

**הישאם משישי** (בערבית: **هشام المشيشي**; נולד בינואר 1974) הוא מדינאי תוניסאי, ראש ממשלת תוניסיה לשעבר.

## ביוגרפיה
נולד בבו סאלם . בעל תואר במשפטים וממשל באוניברסיטת תוניס א-מנאר  ותואר שני במשפטים, מדעי המדינה ומנהל ציבורי מבית הספר הלאומי למנהל.

בשנת 2011 מונה משישי לחבר בוועדה הלאומית לחקירת השחיתות במדינה. בשנת 2014 מונה למנכ"ל משרד התחבורה ובהמשך מונה במקביל למנכ"ל משרד הרווחה והבריאות. לאחר מכן כיהן בתפקיד מנכ"ל הסוכנות הלאומית לבקרה תברואתית וסביבתית. ב-11 בפברואר 2020 מונה משישי על ידי הנשיא קייס סעיד ליועצו הראשון לעניינים משפטיים. ב-27 בפברואר מונה לשר הפנים.

ב-25 ביולי 2020, בעיצומו של משבר פוליטי, מינה אותו הנשיא סעיד לראש הממשלה. ב-1 בספטמבר 2020 נכנס משישי לתפקידו באופן רשמי. ביולי פוטר ממשרתו.

## קישורים חיצוניים

קטגוריה:ראשי ממשלת תוניסיה
קטגוריה:תוניסאים שנולדו ב-1974
ניהאד דג'דוביץ'

**ניהאד דג'דוביץ**' (בבוסנית: **Nihad Đedović**; נולד ב-12 בינואר 1990) הוא כדורסלן בוסני, בעל אזרחות גרמנית, המשחק בקבוצת באיירן מינכן מליגת העל הגרמנית והיורוליג. כמו כן משחק דג'דוביץ' עבור נבחרת בוסניה והרצגובינה בכדורסל.

## קריירה מקצועית
דג'דוביץ' נולד בעיר וישגראד שבבוסניה והרצגובינה, אשר הייתה אז חלק מיוגוסלביה. בשנת 2005 החל לשחק כדורסל באופן מקצועי, בקבוצת בוסנה סרייבו הבוסנית.

בשנת 2007 הוחתם על ידי קבוצת ברצלונה, ממנה הושאל ב-5 השנים הבאות לקורנליה מהליגה הספרדית השלישית, לאוברדוירו מליגת העל הספרדית, ולווירטוס רומא מליגת העל האיטלקית. בין השנים 2010–2012 הפך לשחקן מוביל ברומא, וקלע במדיה 10.9 נקודות בממוצע למשחק בליגה האיטלקית וביורוליג.

במהלך עונת 2011/2012 שוחרר מחוזהו בברצלונה, ועבר מרומא לגלאטסראיי הטורקית.

בקיץ 2012 הצטרף לאלבה ברלין הגרמנית. קבוצתו סיימה את אותה עונה במקום החמישי בלבד בליגת העל הגרמנית, אולם הצליחה לזכות בגביע הגרמני, לאחר שגברה במשחק הגמר על רטיופארם אולם.

לקראת עונת  עבר לשחק עבור יריבת קבוצתו הקודמת – באיירן מינכן. לאורך תקופתו במינכן זכה עם הקבוצה שלוש פעמים באליפות ליגת העל הגרמנית (2014, 2018, 2019), ופעם אחת בגביע הגרמני (2018). בסדרת גמר עונת 2019, בה גברה מינכן על אלבה ברלין בתוצאה 3–0, קלע דג'דוביץ' 15.3 נקודות בממוצע למשחק, ובסיומה זכה בתואר ה-MVP של סדרת הגמר.

## נבחרת בוסניה והרצגובינה
מאז שנת 2007 חבר דג'דוביץ' בנבחרת בוסניה והרצגובינה בכדורסל. ביורובאסקט 2011, אליו העפילה בוסניה לראשונה מזה 6 שנים, קלע 10.6 נקודות בממוצע למשחק, בעוד נבחרתו סיימה במקומות 17–20 (מתוך 24 קבוצות). ביורובאסקט 2013 הצטיין עם ממוצעים של 17.8 נקודות, 5.2 ריבאונדים ו-4.2 אסיסטים למשחק, וסייע לנבחרתו להשיג את המקום ה-13 בטורניר – תוצאתה הטובה ביותר מזה 20 שנה.

## סטטיסטיקות הקריירה ביורוליג

## קישורים חיצוניים

## הערות שוליים

קטגוריה:כדורסלנים בוסנים
קטגוריה:כדורסלני בוסנה סרייבו
קטגוריה:כדורסלני ברצלונה
קטגוריה:כדורסלני אוברדוירו
קטגוריה:כדורסלני וירטוס רומא
קטגוריה:כדורסלני גלאטסראיי
קטגוריה:כדורסלני אלבה ברלין
קטגוריה:כדורסלני באיירן מינכן
קטגוריה:בוסנים שנולדו ב-1990
Go Hard or Go Home

**Go Hard or Go Home** הוא סינגל שיווקי של הראפר האמריקאי ויז קאליפה והראפרית האוסטרלית איגי אזליה. השיר הופיע בפסקול Furious 7: Original Motion Picture Soundtrack והיה זמין כרצועה עם הזמנת האלבום מראש דרך חנות האייטונס ב-17 בפברואר 2015. השיר הופק על ידי הפית'רסטונס.

לשיר הוקלטה גרסה שנייה, ששמה "Go Hard or Go Home Part 2" בהשתתפות קאליפה, פרנץ' מונטנה, טריי סונגז וטיי דולה סיין, שנכללה כרצועת בונוס בפסקול.

## רקע ופרסום
בפברואר 2015, הכריזה אטלנטיק רקורדס על *Furious 7: Original Motion Picture Soundtrack*, הפסקול לסרט הפעולה של יוניברסל, "מהיר ועצבני 7", שיהיה זמין לקנייה בחנויות המקוונות ב-17 במרץ, ועם יציאת הסרט לאקרנים בבתי הקולנוע IMAX ב-3 באפריל 2015. הפסקול היה זמין להזמנה מוקדמת ב-17 בפברואר.

בהמשך, הודיע קאליפה בטוויטר על צילומי הווידאו קליפ הנלווה לשיר, שנועד לעזור בקידום שלו.

## הצלחה מסחרית
בשבועו הראשון במצעד הבילבורד הוט 100, הגיע השיר למקום ה-100, והפך לשיר ה-27 של קאליפה והשמיני של אזליה שנכנס למצעד. השיר זכה להצלחה מסחרית, ונרשמה מכירה של 40,000 עותקים בשבוע הראשון שלו. הבאז סביב פרסומו של השיר הכניס אותו למצעד השבועי של טוויטר בבילבורד, שם הוא הגיע למקום העשירי.

השיר נכנס מחדש למצעד הבילבורד הוט 100 מ-25 באפריל 2015, במקום ה-86.

## רשימת השמעה
**הורדה דיגיטלית**

# Go Hard or Go Home" - 3:52"

## מיקומי שיא

## קישורים חיצוניים

## הערות שוליים

קטגוריה:שירי ויז קאליפה
קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירים שנכתבו על ידי ויז קאליפה
קטגוריה:שירים מסרטי קולנוע
קטגוריה:סינגלים בהוצאת אטלנטיק רקורדס
Beat Down

**Beat Down** הוא סינגל שהוקלט על ידי המפיק מוזיקלי סטיב איוקי, התקליטן אנגר דימס והראפרית האוסטרלית איגי אזליה, מתוך האלבום **. השיר יצא לאור ב-31 במאי 2012, על ידי חברת התקליטים דים מאק רקורדס, כסינגל הראשון מתוך האלבום.

השיר הגיע למקום העשירי במצעד הדאנס הבריטי.

## רקע וכתיבה
סטיב איוקי הוציא את אלבום הבכורה שלו, *Wonderland*, ב-10 בינואר 2012 ובו התארחו שלל אמנים כמו LMFAO, קיד קאדי, טראוויס בארקר, ויל.איי.אם, וינטר גורדון, ליל ג'ון, לאבפוקססס מ-CSS ואחרים, תוך שהוא יצא על ידי חברת התקליטים דים מאק רקורדס. בהמשך, יצא האלבום מחדש כאלבום רמיקס ובו, השיר הזה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.3 מיליון השמעות.

## הצלחה מסחרית
השיר אמנם הגיע רק למקום ה-44 במצעד הסינגלים הבריטי; אכזבה גדולה בהשוואה לסינגל "I'm in the House" של איוקי משנת 2010, שזכה להצלחה כפולה מהשיר הזה. עם זאת, השיר היווה בסיס לראפרית המתחילה דאז איגי אזליה, שבהמשך הפכה לאחת מהראפריות המצליחות בכל הזמנים, כאשר שנה לאחר מכן, הוציאה שורה של להיטים.

למרות הכישלון במצעד הסינגלים הרשמי של המדינה, הצליח השיר להגיע למקום העשירי במצעד הדאנס הבריטי.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סטיב איוקי
קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירים שנכתבו על ידי סטיב איוקי